Texas vs. Ausztrália
Egy texasi farmer elmegy egy barátját meglátogatni Ausztráliába. A barátja körbevezeti a birtokon. Kiérnek egy nagy mezőre. A texasi farmer megjegyzi: - Szép nagy mező ez, de nálunk, Texasban kétszer ekkorák vannak! Bemennek egy hatalmas istállóba, a texasi ismét megszólal: - Látom, szép teheneid vannak, de nálunk, Texasban kétszer ekkorák a tehenek! Az ausztrál kicsit zokonveszi a nagyzolást, ezért szótlanul indulnak vissza a házhoz, amikor egy csoport kenguru ugrál el mellettük. A texasi döbbenten megkérdi: - Úristen, ezek meg mik voltak? Az ausztrál félvállról: - Miért csodálkozol, nálatok Texasban nincsenek szöcskék? 